पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के इस काल में श्रीसांवालिया जी मंदिर मंडल ने प्रशासन की ओर मदद के लिए हाथ आगे बढ़ाया है। कोरोना संक्रमितों की सेवा के लिए और महामारी पर नियंत्रण के लिए मंदिर मंडल ने अपना खजाना खोल दिया है।
मंदिर मंडल की ओर से जिला मुख्यालय के कोविड हॉस्पिटल में भर्ती मरीजों के लिए अल्पाहार की व्यवस्था की जाएगी। एक माह तक श्री सांवलिया जी ट्रस्ट की ओर से यहां कोरोना रोगियों और स्टाफ को गुणवत्तापूर्ण और पौष्टिक अल्पाहार की व्यवस्था की जाएगी।
इसकी शुरुआत शनिवार को मुख्य कार्यपालक अधिकारी एवं अतिरिक्त जिला कलेक्टर (प्रशासन) रतन कुमार स्वामी ने की। इस मौके पर उन्होंने चिकित्सा विभाग को 500 ऑक्सीजन सिलेंडर रिफिलिंग के लिए चेक भी प्रदान किया।
बता दें इससे पूर्व ट्रस्ट की ओर से 1100 ऑक्सीजन सिलेंडर रिफिलिंग का चेक प्रदान किया जा चुका है। इसके अलावा ट्रस्ट ने सीएचसी मंडफिया को हाल ही में एक लाख रुपए का चेक भी सौंपा है। इस तरह से श्री सांवलिया जी ट्रस्ट की तरफ से निरंतर कोरोना रोगियों की सेवा में कार्य किया जा रहा है, जो प्रेरणास्पद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn